section_heading: Osnovne značajke
paragraph_text: Volk je oklopno vozilo konvencionalnog dizajna, s motorom smještenim sprijeda, kabinom posade u sredini i teretnim modulom straga. U vozačkoj kabini su mjesta za vozača i zapovjednika. Stražnji odjeljak ima posebna sjedala za osam vojnika. Taj odjeljak ima i krovne otvore i blokove za osmatranje. Brz ulazak i izlazak is vozila je osiguran sa stražnjim vratima. Vozilo je opremljeno za informacijskim sustavom BIUS za praćenje funkcionalnosti osnovne opreme i sustava. VPK-3927 ima ukupnu duljinu 5,4 metra, širinu 2,5 m i visinu od 2,1 metar. Volumen vozačke kabine je 2,4 m<sup>3</sup> dok je odjeljka za posadu 3,7 m<sup>3</sup>. Maksimalna borbena težina iznosi 7,5 tona. Vozilo može prevoziti opremu ili ljudstvo težine do 1500 kilograma.